смешни разкази за Риболов
Един рибар хванал две риби в забранена зона - малко езерце в гората. Не щеш ли, изскочил горския и му казал;
- Пипнах ли те, бракониер такъв! Сега ще ти прасна яка глоба!
Другият се замолил:
- Недей така, бе, старши! Тия риби са ми домашни любимци! Водя ги един път седмично тук да поплуват малко. И съм ги дресирал като свирна - да идват обратно при мен!
Отговорникът за реда се намусил:
- Дрън-дрън! Сега ще ти докажа, че лъжеш! Виждам, че тия водни твари още мърдат!
Я ги пусни във водата!
Оня се подчинил. И люспестите създания се свестили и отплували.
Минала се минута, две, три...
Горският се сопнал:
- Хайде, де! Какво се мотаеш? Свирни на рибите да дойдат!
Бракониерът го изгледал с недоумение. И попитал със съвсем невинно изражение:
- КАКВИ риби, бе, старши?!